CELEX: 62013CN0645
Language: fi
Date: 2013-12-05 00:00:00
Title: Asia C-645/13: Ennakkoratkaisupyyntö, jonka Juzgado de Primera Instancia de Barcelona (Espanja) on esittänyt 5.12.2013 — Cajas Rurales Unidas, Sociedad Cooperativa de Crédito v. Evaristo Méndez Sena ym.

8.3.2014   
            
            
               FI
            
            
               Euroopan unionin virallinen lehti
            
            
               C 71/7
            
         
      Ennakkoratkaisupyyntö, jonka Juzgado de Primera Instancia de Barcelona (Espanja) on esittänyt 5.12.2013 — Cajas Rurales Unidas, Sociedad Cooperativa de Crédito v. Evaristo Méndez Sena ym.
      (Asia C-645/13)
      (2014/C 71/12)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de Primera Instancia de Barcelona
      
         Pääasian asianosaiset
      
      
         Kantaja: Cajas Rurales Unidas, Sociedad Cooperativa de Crédito
      
         Vastaajat: Evaristo Méndez Sena, Edelmira Pérez Vicente, Daniel Méndez Senas ja Victoriana Pérez Bicéntez
      
         Ennakkoratkaisukysymykset
      
      
                  1)
               
               
                  Onko tulkittava, ettei kohtuuttomien ehtojen käytön lopettamiseksi elinkeinonharjoittajan ja kuluttajan välisissä sopimuksissa tarjota riittäviä ja tehokkaita keinoja eikä oikeutta saattaa asia käsiteltäväksi tuomioistuimissa, jotka voivat päättää, ovatko yleiseen käyttöön laaditut sopimusehdot luonteeltaan kohtuuttomia, ja käyttää riittäviä ja tehokkaita keinoja tällaisten ehtojen käytön lopettamiseksi, turvata, jos jäsenvaltion lainsäädännössä ei säädetä mahdollisuudesta saattaa asia ylemmän asteen tuomioistuimeen siinä tapauksessa, että vaatimus sopimusehdon soveltamatta jättämisestä sen kohtuuttomuuden perusteella hylätään kiinteistön ulosmittausta koskevassa menettelyssä?
               
            
                  2)
               
               
                  Jos edelliseen kysymykseen vastaan myöntävästi, voiko kansallinen tuomioistuin kuluttajan riittäväksi ja tehokkaaksi suojaamiseksi kohtuuttomilta sopimusehdoilta antaa viran puolesta kuluttajalle oikeuden siihen, että ylemmän asteen tuomioistuin tutkii uudelleen ensimmäisen asteen tuomioistuimen ratkaisun, jolla vaatimus sopimusehdon soveltamatta jättämisestä sen kohtuuttomuuden perusteella hylätään?